देश के नेता के रूप में प्रधानमंत्री नरेंद्र मोदी ही जनता की पहली पसंद हैं। यह बात चुनावी रणनीतिकार प्रशांत किशोर के ऑनलाइन सर्वे में सोमवार (तीन सितंबर) को सामने आई है। उनकी संस्था इंडियन पॉलिटिकल एक्शन कमेटी (आई-पीएसी) के सर्वे के मुताबिक, पीएम मोदी को 48 फीसदी देशवासी पसंद करते हैं, जबकि कांग्रेस अध्यक्ष राहुल गांधी को केवल 11 प्रतिशत लोग ही देश के नेता के तौर पर देखते हैं। टीवी रिपोर्ट्स की मानें तो पीएम लोकप्रियता के मामले में राहुल से मौजूदा समय में तकरीबन 400 फीसदी आगे चल रहे हैं। सारे विपक्षी दल मिलकर भी पीएम मोदी के बराबर नहीं हैं।